**Предварителна оценка на въздействието**

**на проект на Наредба за символиката и отличията на Община Пловдив**

|  |  |
| --- | --- |
| Елементи на оценката | Аргументация |
| Основания за  иницииране  на промени | Приемане на по-пълна, ефективна и структурирана нормативна уредба, която регламентира символиката и отличията на Община Пловдив, реда за вземане на решения, начина за удостояване с почетни звания и отличия, реда за възпроизвеждане и използване на символите на града. По този начин ще се постигане по-голяма прецизност и прозрачност при отличаването на лица, допринесли с дейността си за развитието и популяризирането на Пловдив. Прилагането на Наредбата ще доведе до унифициране на използваните символи, спазване на тяхната йерархична зависимост, правилното им използване в обществения живот и възможността за удостояване с определени отличия след обществен дебат. |
| Заинтересовани  групи | Като заинтересовани групи могат да бъдат определени всички граждани на Пловдив. С удостояването на избрани граждани с отличията „Почетна значка“, „Почетен знак“ и званието „Почетен гражданин“ се отдава уважение и почит към техните заслуги в изпълнението на граждански и служебен дълг, заслуги към гражданите на Пловдив, постижения в областта на обществения живот, стопанската дейност, научните изследвания, здравеопазването, образованието, културата, спорта и други области и принос за развитието на града, неговия национален и международен прeстиж. Това е е добър пример и стимул, най-вече за младите хора. |
| Анализ на разходи и  ползи | Приемането на Наредбата и прилагането на новите разпоредби няма да е свързано с изразходване на допълнителни финансови средства от бюджета на Община Пловдив. |
| Административна тежест и структурни промени | Няма предвиждани и необходими административни промени, включително закриване, сливане или създаване на нови административни структури, както и необходимост от допълнителни човешки ресурси. |
| Въздействие върху нормативната  уредба | От предлаганото изменение и допълнение на подзаконовия нормативен акт не възниква необходимост от изменение на други нормативни актове. |

Изготвил:

Нина Димовска

Директор дирекция

„Култура и културно наследство“